पाएं अपने शहर की ताज़ा ख़बरें और फ्री ई-पेपरडाउनलोड करें
लॉकडाउन के दौरान कोरोना संक्रमण के रोकथाम को लेकर नगर परिषद नगर के सभी वार्डों को सैनिटाइज कराने का कार्य शुरू कर दिया है। नप कर्मी अलग-अलग वार्डों में अलग-अलग दिन एक एक घर को सैनिटाइज कर रहे हैं। ताकि कोरोना संक्रमण का प्रभाव कम हो। इसी कड़ी में गुरुवार को नगर के वार्ड संख्या 11 को सैनिटाइजिंग का कार्य किया गया है। नप कर्मी एक एक घरों को बाहर से सैनिटाइज किया। नगर कार्यपालक पदाधिकारी प्रिय स्वरूपम ने बताया कि कोरोना संक्रमण का सबसे अधिक प्रभाव शहर में ही देखने को मिल रहा है। कोरोना वायरस के चेन तोड़ने को लेकर सरकार द्वारा लॉकडाउन लगाया गया है। लॉकडाउन में नप कर्मियों से सभी वार्डों को सैनिटाइज कराया जा रहा है। ताकि, कोरोना संक्रमण खत्म हो। उन्होंने बताया कि नगर के 34 वार्डों में अलग-अलग दिन सैनिटाइजिंग कराया जाएगा। नगर कार्यपालक पदाधिकारी प्रिय स्वरूपम ने बताया कि नगर को एक साथ सैनिटाइजिंग कराने का योजना था।लेकिन, गर्मी के मौसम होने के कारण फायर ब्रिगेड की गाड़ियां सेंटरिंग करने को तैयार नहीं हुई। बताया गया कि गर्मी के मौसम में अगलगी की वारदात को देखते हुए सफाई गाड़ियों को एक्टिव रखा गया है। उन्होंने बताया कि आगे से योजना बनाकर शहर को एक साथ सैनिटाइज कराने की कार्रवाई की जाएगी। ताकि, कोरोना संक्रमण जल्द से जल्द खत्म हो जाए।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva zho_Hant eng_Latn